  Виталий Пронин Удмуртиысь судъя приставъёс выль амалъёс кылдыто тыриськонъёслэсь пегасьёсты кырмонъя. Тужгес но - вордэм нылпиоссылы коньдонэн (алимент) юрттонлэсь палэнскисьёс ласянь. Алимент тырисьтэмъёслэн туспуктэмъёссы вӧлмытэмын луозы калыко интыосын. Судъя приставъёс оско: соосты, оло, кин ке тодмалоз но со сярысь судъя приставъёслы ивортоз. Тыриськонлэсь пегасьёслэн тусбуйёссы та вакытэ «чеберто» судъя приставъёслэн службазылэсь, югдурез утёнъя министерстволэсь бордгазетъёссэс но сайтъёссэс. Матысь дыре соослэн туспуктэмъёссы возьматӥськозы Ижысь чугун сюресъя вокзалысь, автовокзалысь экранъёс, озьы ик такси пыр. Удмуртиысь судъя приставъёслэн службазылэн пресс-службаез ивортэмъя, таӵе амалъя шедьтэмын ни 16 мурт пӧлысь 2-ез.Елена Тугашова Теги: алимент судьяпристав  